internet vaartha 160 Views
న్యూఢిల్లీ : దేశీయ మార్కెట్లలో బంగారం ధరలు ఒక్క సారిగా పెరిగాయి. 22 నెలల గరిష్టస్థాయికి చేరాయి. పది గ్రాముల బంగారం ఒక్కసారిగా 31వేల రూపాయలకు పెరిగింది. ముందు రోజుకంటే రెండుశాతం పరిగినట్లు బులియన్‌ నిపుణుల అంచనా. ఈ ధరలు 2014 ఆగస్ట నెలలో మాత్రమే కనిపించాయి. స్థాఇక బంగారంధరలు అంతర్జాతీయ మార్కెట్‌ ధోరణులకు అనుగుణంగా ఉన్నట్లు కనిపిస్తోంది. ఔన్స్‌ బంగారంధరలు 1317 డాలర్లుగా ఉంది. ప్రపంచ మార్కెట్లలోకూడా బంగారం ఔన్స్‌ ఒక్కింటికి 1300 డాలర్ల స్థాయినిదాటింది. అమెరికా ఫెడ్‌ రిజర్వు వడ్డీరేట్ల పెంపు విధానాలకు అనుగుణంగా ఈరేట్లు నడిచినట్లు తేలింది. ద్రవ్యవినిమయ విధానాన్ని వచ్చే ఏడాదినుంచి మరింత కఠినతరం చేస్తుందన్న వాదనలు బులియన్‌ మార్కెట్‌పై చూపించాయి. వడ్డీరేట్ల పెంపునకు లింక్‌ అయి బంగారంధరలు నడుస్తాయి. ఫెడ్‌రిజర్వు నిర్ణయం వల్లనే బంగారంధరలు ఒక్కసారిగా పెరిగినట్లు తెలుస్తోంది. హెచ్‌ఎస్‌బిసి ఆర్ధికవేత్త జేమ్స్‌ స్టీల్‌ మాట్లాడుతూ సమీపభవిష్యత్తులో కూడా బంగారంధరలు పెరిగే అవకాశం ఉందని తెలుస్తోంది. ఈనెల 23వ తేదీ యూరోపియన్‌ కూటమినుంచి వైదొలిగే అంశంపై బ్రిటన్‌ నిర్వహిస్తున్న రిఫరెండమ్‌ నేపథ్యంలో ఫెడ్‌రిజర్వు కీలక నిర్ణయం తీసుకున్నట్లు సమాచారం. బ్రెగ్జిట్‌తో యూరోప్‌ మళ్లీ ఆర్ధిక మాంద్యంలోనికి వెళుతుందని, ప్రపంచ ఆర్ధిక వ్యవస్థపై కూడా తీవ్ర ప్రభావంచూపిస్తుందన్న అంచనాలున్నాయి. వీటన్నింటి దృష్ట్యా ఇన్వెస్టర్లు తమకు ఎటువంటి ఇబ్బందిలేని బంగారం మార్కెట్లలో పెట్టుబడులు పెట్టడమే మేలన్న అంచనాలతో బంగారం పెట్టుబడులు పెంచుతున్నారు. ఎస్‌పిడిఆర్‌ గోల్డ్‌ట్రస్టు ఎటిఎఫ్‌పరంగాచూస్తే 0.23శాతం పెరిగి 900.75 టన్నులుగా ఉంది. 2013 అక్టోబరు తర్వాత ఇదే గరిష్టస్థాయిగా నిపుణుల అంచనా. స్పాట్‌ మార్కెట్‌లో వెండిధరలు కూడా పెరిగాయి. 17.86 డాలర్లుగా ఉంది. గత నెల రెండవ తేదీధరల తర్వాత ఇదే గరిష్టంగా పెరగడం. ఔన్స్‌ వెండిధరలు 17.85డాలర్లుగా స్థిరంగా న్నాయి. ఇతర విలువైన ఖణిజవనరులకు సంబంధించి స్పాట్‌ మార్కెట్లలో ప్లాటినమ్‌ 1.6శాతంపెరిగి ఔన్స్‌ ఒక్కింటికి 986.30 డాలర్లుగా ఉంది. స్పాట్‌ మార్కెట్‌లలో పల్లాడియం ఒకటిశాతంపెరిగి ఔన్స్‌ ఒక్కింటికి 537.22 డాలర్లుగా ఉన్నట్లు నిపుణుల అంచనా. మొత్తం మీద పసిడిధరలకు ఒక్కసారిగా రెక్కలు వచ్చాయి.